Πρόσωπα Όνομα Στοιχεία ταυτότητας Λόγοι καταχώρισης Ημερομηνία καταχώρισης «10 Ruvugayimikore PROTOGÈNE άλλως: Ruhinda, Gaby Ruhinda, Zorro Midende Ημερομηνία γέννησης: 1968 ή 1969 Φύλο: Άνδρας Αρμοδιότητα ή επάγγελμα: Ηγέτης των Δημοκρατικών Δυνάμεων για την Απελευθέρωση της Ρουάντας – Forces Combattantes Abacunguzi (FDLR-FOCA)· ηγέτης της ομάδας Maccabé [πρώην Commando de recherche et d’action en profondeur (CRAP)] των FDLR-FOCA Ο Ruvugayimikore Protogène είναι ηγέτης των Δημοκρατικών Δυνάμεων για την Απελευθέρωση της Ρουάντας – Forces Combattantes Abacunguzi (FLDR-FOCA), μιας μη κυβερνητικής ένοπλης ομάδας που δρα στο ανατολικό τμήμα της ΛΔΚ. Ηγείται, ειδικότερα, της ομάδας Maccabé [πρώην Commando de recherche et d’action en profondeur (CRAP)] των FDLR-FOCA. Οι FDLR-FOCA, συμπεριλαμβανομένης της ομάδας Maccabé, συντελούν στην ένοπλη σύγκρουση, την αστάθεια και την ανασφάλεια στη ΛΔΚ, ιδίως μέσω της άσκησης βίας και της διάπραξης σοβαρών παραβιάσεων των ανθρωπίνων δικαιωμάτων, συμπεριλαμβανομένων επιθέσεων κατά αμάχων, δολοφονιών, άσκησης βίας σε βάρος παιδιών, βιασμών και άλλων πράξεων σεξουαλικής βίας. Ως ηγετικό στέλεχος των FDLR-FOCA, ο Ruvugayimikore Protogène έχει εμπλακεί, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις των ανθρωπίνων δικαιωμάτων στη ΛΔΚ. Ευθύνεται επίσης για τη συντήρηση της ένοπλης σύγκρουσης, της αστάθειας και της ανασφάλειας στη ΛΔΚ. 8.12.2022 11 Meddie NKALUBO άλλως: Mohammed Ali Nkalubo, Abul Jihad, Punny Boy Ημερομηνία γέννησης: 1991, 1992 ή 1993 Υπηκοότητα: Ουγκάντα Φύλο: Άνδρας Αρμοδιότητα ή επάγγελμα: Ανώτερο ηγετικό στέλεχος των Ενωμένων Δημοκρατικών Δυνάμεων (ADF) Ο Meddie Nkalubo είναι ανώτερο ηγετικό στέλεχος των Ενωμένων Δημοκρατικών Δυνάμεων (ADF), μιας μη κυβερνητικής ένοπλης ομάδας που δρα στην Ουγκάντα και στο ανατολικό τμήμα της ΛΔΚ. Έχει διαπιστωθεί ότι ασκεί διάφορα καθήκοντα στους κόλπους των ADF, μεταξύ των οποίων συγκαταλέγονται η επικοινωνία και η προπαγάνδα, η στρατολόγηση, η κατασκευή όπλων και η προσέγγιση με το ISIL (Da’esh). Οι ADF συντελούν στην ένοπλη σύγκρουση, την αστάθεια και την ανασφάλεια στη ΛΔΚ (ιδίως στις επαρχίες Ituri και Βόρειο Kivu), ιδίως μέσω της άσκησης βίας και της διάπραξης σοβαρών παραβιάσεων των ανθρωπίνων δικαιωμάτων, συμπεριλαμβανομένων επιθέσεων κατά αμάχων, δολοφονιών και απαγωγών. Λόγω της υψηλόβαθμης θέσης του και των διαφόρων καθηκόντων του στους κόλπους των ADF, ο Meddie Nkalubo έχει εμπλακεί, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις των ανθρωπίνων δικαιωμάτων στη ΛΔΚ. Ευθύνεται επίσης για τη συντήρηση της ένοπλης σύγκρουσης, της αστάθειας και της ανασφάλειας στη ΛΔΚ. 8.12.2022 12 Justin BITAKWIRA άλλως: Bihona-Hayi Ημερομηνία γέννησης: 5.12.1960 Τόπος γέννησης: Lemera, ΛΔΚ Υπηκοότητα: ΛΔΚ Φύλο: Άνδρας Αρμοδιότητα ή επάγγελμα: Πολιτικός, πρώην υπουργός και πρόεδρος της Συμμαχίας για τη Δημοκρατία και την Εθνική Συνείδηση. Ο Justin Bitakwira είναι κονγκολέζος πολιτικός, πρώην υπουργός της κυβέρνησης και μέλος του πολιτικού κόμματος “Ένωση για το κονγκολέζικο έθνος”. Στις δημόσιες ομιλίες του έχει επανειλημμένα υποκινήσει σε βία και έχει ενθαρρύνει τις διακρίσεις και την εχθρότητα εναντίον της κοινότητας Banyamulenge, η οποία στοχοποιήθηκε και δέχτηκε επιθέσεις από ένοπλες ομάδες. Οι εν λόγω εμπρηστικές ομιλίες και τα αφηγήματα τροφοδοτούν τη σύγκρουση και τη βία στη ΛΔΚ, ιδίως στην περιοχή Hauts-Plateaux που χαρακτηρίζεται από διακοινοτικές συγκρούσεις. Ο Justin Bitakwira ευθύνεται επίσης για τη συντήρηση της ένοπλης σύγκρουσης, της αστάθειας και της ανασφάλειας στη ΛΔΚ, μέσω υποκίνησης της βίας. 8.12.2022 13 Joseph Nganzo Olikwa TIPI άλλως: Συνταγματάρχης Tipi Ziro Ziro, Joseph Ngadjole, Joseph Nganzole Olikwa Ημερομηνία γέννησης: 10.11.1977 Τόπος γέννησης: Bunia Fataki, ΛΔΚ Υπηκοότητα: ΛΔΚ Φύλο: Άνδρας Βαθμός: Συνταγματάρχης των FARDC Θέση: Αναπληρωτής διοικητής της 12ης Ταξιαρχίας Ταχείας Αντίδρασης στο Minembwe, πρώην διοικητής του 312ου τάγματος της 31ης Ταξιαρχίας Κύριας Άμυνας Αριθ. στρατιωτικής ταυτότητας: 1-77-96-32692-76 Ο Joseph Nganzo Olikwa Tipi υπήρξε διοικητής του 312ου τάγματος της 31ης Ταξιαρχίας Κύριας Άμυνας των ενόπλων δυνάμεων της Λαϊκής Δημοκρατίας του Κονγκό (FARDC) έως τον Ιανουάριο του 2022. Δυνάμεις του 312ου τάγματος υπό τις διαταγές και την ευθύνη του έχουν διαπράξει επιθέσεις κατά αμάχων και σοβαρές παραβιάσεις των ανθρωπίνων δικαιωμάτων, ιδίως βιασμούς γυναικών μεταξύ Ιουνίου και Δεκεμβρίου 2021. Ο Joseph Nganzo Olikwa Tipi παραμένει υψηλόβαθμος αξιωματικός των FARDC, ως συνταγματάρχης και αναπληρωτής διοικητής της 12ης Ταξιαρχίας Ταχείας Αντίδρασης στο Minembwe (Νότιο Kivu). Λόγω των αρμοδιοτήτων του, φέρει ευθύνη για πρόσφατες παραβιάσεις των ανθρωπίνων δικαιωμάτων που διαπράχθηκαν από τις FARDC. Ο Joseph Nganzo Olikwa Tipi έχει εμπλακεί, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις ή καταπατήσεις των ανθρωπίνων δικαιωμάτων στη ΛΔΚ. 8.12.2022 14 Désiré LONDROMA NDJUKPA Άλλως: Désiré Lokana Lokanza Φύλο: Άνδρας Αρμοδιότητα ή επάγγελμα: Υπεύθυνος άμυνας (“charge of defence”) της CODECO URDPC Ο Désiré Londroma Ndjukpa είναι ηγέτης της Συνεργασίας για την Ανάπτυξη του Κονγκό/Ένωσης Επαναστατών για την Άμυνα του Κονγκολέζικου Λαού (CODECO URDPC) και έχει ταυτοποιηθεί ως υπεύθυνος άμυνας (“charge of defence”) και συνεπικεφαλής της πολιτικής πτέρυγας. Η CODECO URDPC είναι μια μη κυβερνητική ένοπλη ομάδα που δρα στο ανατολικό τμήμα της ΛΔΚ και συντελεί στην ένοπλη σύγκρουση, την αστάθεια και την ανασφάλεια στη ΛΔΚ, ιδίως μέσω της άσκησης βίας και της διάπραξης σοβαρών παραβιάσεων των ανθρωπίνων δικαιωμάτων, συμπεριλαμβανομένων δολοφονιών, σεξουαλικής βίας και επιθέσεων κατά αμάχων, όπως επιθέσεις σε στρατόπεδα εσωτερικά εκτοπισμένων από τα μέσα Νοεμβρίου 2021 έως τον Φεβρουάριο του 2022, με στόχο ιδίως την κοινότητα Hema. Ως ηγετικό στέλεχος της CODECO URDPC, ο Londroma Ndjukpa έχει εμπλακεί, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις των ανθρώπινων δικαιωμάτων στη ΛΔΚ. Ευθύνεται επίσης για τη συντήρηση της ένοπλης σύγκρουσης, της αστάθειας και της ανασφάλειας στη ΛΔΚ. 8.12.2022 15 Willy NGOMA Άλλως: Ταγματάρχης Willy NGOMA Φύλο: Άνδρας Αρμοδιότητα ή επάγγελμα: Εκπρόσωπος Τύπου του Κινήματος 23ης Μαρτίου/Επαναστατικού Στρατού του Κονγκό (M23/ARC) Ο Willy Ngoma κατέχει τη θέση του εκπροσώπου Τύπου του Κινήματος 23ης Μαρτίου/Επαναστατικού Στρατού του Κονγκό (M23/ARC), μιας μη κυβερνητικής ένοπλης ομάδας που δρα στο ανατολικό τμήμα της ΛΔΚ. Το M23/ARC συντελεί στην ένοπλη σύγκρουση, την αστάθεια και την ανασφάλεια στη ΛΔΚ, ιδίως μέσω της άσκησης βίας και της διάπραξης σοβαρών παραβιάσεων των ανθρωπίνων δικαιωμάτων, συμπεριλαμβανομένων δολοφονιών, επιθέσεων και άσκησης σεξουαλικής βίας κατά αμάχων. Ως ηγετικό στέλεχος του M23/ARC, ο Willy Ngoma έχει εμπλακεί, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις των ανθρωπίνων δικαιωμάτων στη ΛΔΚ. Ευθύνεται επίσης για τη συντήρηση της ένοπλης σύγκρουσης, της αστάθειας και της ανασφάλειας στη ΛΔΚ. 8.12.2022 16 William YAKUTUMBA Ημερομηνία γέννησης: 1970 Τόπος γέννησης: Lunbondia, Νότιο Kivu, ΛΔΚ Υπηκοότητα: ΛΔΚ Φύλο: Άνδρας Αρμοδιότητα ή επάγγελμα: Επικεφαλής του Coalition Nationale du Peuple pour la Souverainité du Congo (CNPSC)· ιδρυτής και επικεφαλής της πολιτοφυλακής Mai-Mai Yakutumba. Ο William Yakutumba είναι γενικός γραμματέας και διοικητής του Coalition Nationale du Peuple pour la Souverainité du Congo (CNPSC), συνασπισμού των αποκαλούμενων πολιτοφυλακών Mai-Mai στην επαρχία Νότιο Kivu της ΛΔΚ. Είναι ιδρυτής και επικεφαλής μιας από τις μεγαλύτερες πολιτοφυλακές του εν λόγω συνασπισμού, της Mai-Mai Yakutumba. Η Mai-Mai Yakutumba συντελεί στην ένοπλη σύγκρουση, την αστάθεια και την ανασφάλεια στη ΛΔΚ, ιδίως μέσω της άσκησης βίας και της διάπραξης σοβαρών παραβιάσεων των ανθρωπίνων δικαιωμάτων, συμπεριλαμβανομένων σφαγών σε πληθυσμούς χωριών, επιθέσεων κατά αμάχων, δολοφονιών, βιασμών και άλλων πράξεων σεξουαλικής βίας. Η Mai-Mai Yakutumba ελέγχει επίσης τα ορυχεία χρυσού στο ανατολικό τμήμα της ΛΔΚ, μαζί με τα μέλη του CNPSC που ελέγχουν τις οδούς διακίνησης των προϊόντων εξόρυξης. Επωφελούνται δε από την παράνομη εκμετάλλευση και εμπορία χρυσού. Η Mai-Mai Yakutumba χρησιμοποιεί τα κέρδη που προκύπτουν από το εν λόγω εμπόριο για τη χρηματοδότηση των ένοπλων δραστηριοτήτων της. Ως ηγετικό στέλεχος του CNPSC και της πολιτοφυλακής Mai-Mai Yakutumba, ο William Yakutumba έχει εμπλακεί, επομένως, στον σχεδιασμό, την καθοδήγηση ή την τέλεση πράξεων που συνιστούν σοβαρές παραβιάσεις των ανθρωπίνων δικαιωμάτων στη ΛΔΚ. Είναι επίσης υπεύθυνος για τη συντήρηση και την εκμετάλλευση της ένοπλης σύγκρουσης, της αστάθειας και της ανασφάλειας στη ΛΔΚ, μεταξύ άλλων μέσω της παράνομης εκμετάλλευσης και εμπορίας φυσικών πόρων. 8.12.2022 17 Alain, François, Viviane GOETZ Ημερομηνία γέννησης: 24.4.1965 Τόπος γέννησης: Deurne, Αμβέρσα, Βέλγιο Υπηκοότητα: βελγική Φύλο: Άνδρας Ο Alain Goetz είναι επιχειρηματίας, ο οποίος είναι ο πραγματικός δικαιούχος και πρώην διευθυντής της African Gold Refinery Ltd., με έδρα την Ουγκάντα. Από το 2016, η African Gold Refinery Ltd. έχει παραλάβει, αγοράσει, καθαρίσει και εμπορεύεται παράνομο χρυσό προερχόμενο από ορυχεία στη ΛΔΚ που ελέγχονται από μη κυβερνητικές ένοπλες ομάδες, συμπεριλαμβανομένων των Mai-Mai Yakutumba και Raia Mutomboki, οι οποίες εμπλέκονται σε αποσταθεροποιητικές δραστηριότητες στην επαρχία του Νότιου Kivu. Συνεπώς, ο Alain Goetz εκμεταλλεύεται την ένοπλη σύγκρουση, την αστάθεια και την ανασφάλεια στη ΛΔΚ μέσω της παράνομης εκμετάλλευσης και εμπορίας φυσικών πόρων. 8.12.2022»